Yared Dibaba
Yared Terfa Dibaba (* 8. April 1969 in Aira, Oromia, Äthiopien)  is en düütschen Moderator.

Leven 
Dibaba is in Äthiopien op de Welt kamen, aver tagen in’t Ollnborger Land. Sien Vader dee an dat Lutherstift in Falkenborg arbeiden un in Falkenborg deen se ok wahnen. Dibaba güng na de Grundschool in Gannerseer. In’t Ollnborger Land hett he denn ok Plattdüütsch lehrt. He möök 1990 sien Abitur an dat Max-Planck-Gymnasium in Demost. Na ene Lehr as Koopmann in’n Groot- un Butenhannel bi ene Kaffeefirma güng he op de Schauspeelschool.

He weer in de Familienserie Die Ohnsorgs bi’n NDR to sehn un maakt mit Julia Westlake de Sendung Op Platt. Nadem Eva Herman mit ehr Verschääl över Familienpolitik aneckt is un bi’n NDR rutflagen is, hett Dibaba ehren Platz bi de Talkshow Herman und Tietjen övernahmen, de nu Die Tietjen und Dibaba heten deit.

Dibaba is verheiraadt un hett twee Kinner. He leevt mit siene Familie in Altno.

Warken

Böker 
 Der Heimatforscher: Wie ich Deutsche in aller Welt besuchte. Rowohlt Taschenbuch Verlag, Reinbeck 2009 (Hochdüütsch)
 Platt is mien Welt. Quickborn Verlag, Hamborg 2009
 Mien Welt blifft Platt. Quickborn Verlag, Hamborg 2011
 Moin Tosamen! Quickborn Verlag, Hamborg 2014

CDs 
 Bibel-Hörbook för lüttje un groote Kinner vertellt van Yared Dibaba. Lagoline Music, Hemmingen 2011

Weblenken 

 Websteed vun Yared Dibaba (hoochdüütsch)

Mann
Moderator
Plattdüütsch
Hoochdüütsch
Boren 1969
Börger von Düütschland